
ДО
ОБЩИНСКИ СЪВЕТ
БУРГАС

Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Безвъзмездно предоставяне в управление на Агенция за социално подпомагане, за нуждите на Дирекция „Социално подпомагане“ – гр.Бургас, на недвижим нежилищен имот – частна общинска собственост, представляващ подблоково помещение с административен адрес: гр.Бургас, ж.к.„Лазур“ бл.89, партер до вх.А

УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 24-00-754/26.04.2017 г., подадено от г-жа Снежана Атанасова, в качеството ѝ на Директор на Дирекция „Социално подпомагане“ – гр.Бургас, с искане да бъде предоставен за безвъзмездно ползване на ведомството недвижим нежилищен имот с административен адрес: гр.Бургас, ж.к.„Лазур“ бл.89, партер до вх.А.
Необходимостта от нови помещения за осъществяване функциите на Дирекция „Социално подпомагане“ – гр.Бургас е в резултат на възникнало аварийно състояние и спешна нужда от укрепващ ремонт на ползвания до момента от същата имот, находящ се в гр.Бургас, ж.к.„Братя Миладинови“ бл.42.
В заявлението, приложено към настоящата записка, е подробно описано съществуващото положение на обекта.
Съгласно Акт за частна общинска собственост № 107/28.01.1997 г., Община Бургас е собственик на недвижимия имот, предмет на горецитираното искане, представляващ подблоково помещение със застроена площ 397,88 кв.м, на две нива, разположено на партерния етаж до вх.А на бл.89 в ж.к.„Лазур“, гр.Бургас, отразено като самостоятелен обект в сграда /СОС/ с идентификатор 07079.607.89.1.67 и с площ 397 кв.м в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК.
Към настоящия момент помещението не се използва и е свободно.
Според разпоредбата на чл.12, ал.3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.
Дирекция „Социално подпомагане“ – гр.Бургас е териториално поделение на Агенция за социално подпомагане, юридическо лице, второстепенен разпоредител с бюджет към Министъра на труда и социалната политика, изпълняващо държавната политика по социално подпомагане.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.3 от Закона за общинската собственост и чл.17 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
РЕШЕНИЕ:
Да бъде предоставен безвъзмездно в управление на Агенция за социално подпомагане с ЕИК 121015056, седалище и адрес на управление: гр.София, район „Оборище“, ул.„Триадица“ № 2, представлявана от Изпълнителен директор – Цветан Станимиров Васев, за нуждите на Дирекция „Социално подпомагане“ – гр.Бургас, за срок от 5 (пет) години, недвижим нежилищен имот – частна общинска собственост, представляващ подблоково помещение със застроена площ 397,88 кв.м, на две нива, разположено на партерния етаж до вх.А на бл.89 в ж.к.„Лазур“, гр.Бургас, отразено като самостоятелен обект в сграда /СОС/ с идентификатор 07079.607.89.1.67 и с площ 397 кв.м в КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.607.89.1.68, под обекта – няма, над обекта – 07079.607.89.1.4, 07079.607.89.1.5, за което има съставен Акт за частна общинска собственост № 107/ 28.01.1997 г.

Приложение:
1. Заявление с вх.№ 24-00-754/26.04.2017 г. в Община Бургас, подадено от г-жа Снежана Атанасова, в качеството ѝ на Директор на Дирекция „Социално подпомагане“ – гр.Бургас;
2. Акт за частна общинска собственост № 107/28.01.1997 г.;
3. Справка, издадена на 09.05.2017 г. от СГКК–гр.Бургас, за самостоятелен обект в сграда /СОС/ с идентификатор 07079.607.89.1.67 по КККР на гр.Бургас;

